पात्र लोगों को तत्काल गैस कनेक्शन देने के निर्देश
गरीबी रेखा की सूची में शामिल हितग्राहियों को ही उज्जवला योजना के तहत निशुल्क गैस कनेक्शन दी जाएगा। इस संबंध में जिला पंचायत सीईओ चंदन कुमार और एडीएम संजय अग्रवाल ने गुरुवार को कलेक्टोरेट सभाकक्ष में जिले के रसोई गैस एजेंसी संचालकों की बैठक ली।
बैठक मे प्रधानमंत्री उज्ज्वला योजना के तहत निशुल्क गैस कनेक्शन के सभी पात्र हितग्राहियों को तत्काल कनेक्शन उपलब्ध कराने के निर्देश दिया गया हैं। जिला पंचायत सीईओ ने गैस एजेंसी संचालकों को 2011 के गरीबी रेखा के सर्वे सूची में शामिल सभी पात्र हितग्राहियों को रसोई गैस कनेक्शन देने के लिए निर्देश दिया गया हैं। निशुल्क गैस कनेक्शन के लिए दिए गए फार्म को तत्काल एंट्री कर उसके अनुमोदन बाद हितग्राहियों को गैस कनेक्शन, चूल्हा, गैस सिलेंडर दिया जाएगा।
इस कार्य को तेजी से करने के लिए एजेन्सी संचालकों को स्टॉफ बढ़ाने के भी कहा गया हैं। एडीएम संजय अग्रवाल ने भी गैस एजेंसी संचालकों को आवश्यक दिशा-निर्देश दिया। बैठक में जिला खाद्य अधिकारी ध्रुव, हिन्दुस्तान पेट्रोलियम सेल्स ऑफिसर धनेश्वर, निमेष देशमुख व खाद्य निरीक्षक चितरंजन सिंह मौजूद थे।
hin_Deva hin_Deva hin_Deva hin_Deva